CELEX: 32020R1666
Language: da
Date: 2020-11-10 00:00:00
Title: Kommissionens forordning (EU) 2020/1666 af 10. november 2020 om ændring af Europa-Parlamentets og Rådets forordning (EF) nr. 2003/2003 om gødninger med henblik på at optage en ny type EF-gødning i bilag I (EØS-relevant tekst)

11.11.2020   
               
               
                  DA
               
               
                  Den Europæiske Unions Tidende
               
               
                  L 377/3
               
            
         KOMMISSIONENS FORORDNING (EU) 2020/1666
         af 10. november 2020
         om ændring af Europa-Parlamentets og Rådets forordning (EF) nr. 2003/2003 om gødninger med henblik på at optage en ny type EF-gødning i bilag I
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger (1), særlig artikel 31, stk. 1, og
         ud fra følgende betragtninger:
         
                     (1)
                  
                  
                     En producent af calciumchelat af iminodisuccinsyre (»Ca-IDHA«) har via de polske myndigheder indgivet en anmodning til Kommissionen om at optage Ca-IDHA som et nyt produkt i bilag I til forordning (EF) nr. 2003/2003. Ca-IDHA er blevet udviklet som svar på anmodninger fra gartnerisektoren om at udvikle alternativer til eksisterende calciumkilder, som under visse omstændigheder kan føre til beskadigede blade ved bladsprøjtning.
                  
               
                     (2)
                  
                  
                     Ca-IDHA opfylder kravene i artikel 14 i forordning (EF) nr. 2003/2003. Stoffet bør derfor optages på listen over EF-gødningstyper i bilag I til nævnte forordning.
                  
               
                     (3)
                  
                  
                     Forordning (EF) nr. 2003/2003 bør derfor ændres.
                  
               
                     (4)
                  
                  
                     Foranstaltningen i denne forordning er i overensstemmelse med udtalelse fra det udvalg, der er nedsat ved artikel 32 i forordning (EF) nr. 2003/2003 —
                  
               VEDTAGET DENNE FORORDNING:
         
            Artikel 1
            Bilag I til forordning (EF) nr. 2003/2003 ændres som anført i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 304 af 21.11.2003, s. 1.
      
      
         
            BILAG
            I tabel D i bilag I til forordning (EF) nr. 2003/2003 indsættes følgende række 2.3:
            
               
                           »2.3.
                        
                        
                           Calciumchelat af iminodisuccinsyre
                        
                        
                           Kemisk fremstillet produkt, der som hovedbestanddel indeholder calciumchelat af iminodisuccinsyre uden tilsætning af organiske næringsstoffer af animalsk eller vegetabilsk oprindelse
                        
                        
                           9 % CaO
                           Calcium bestemt som CaO, chelateret med iminodisuccinsyre (IDHA), vandopløseligt.
                        
                        
                            
                        
                        
                           Calcium bestemt som CaO, chelateret med iminodisuccinsyre (IDHA), vandopløseligt.«